**МЕТОДИКА**

**ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**в процедура с предмет:**

*„****Доставка на тръбен природен газ за нуждите на „Булгаргаз“ ЕАД периода ноември 2022 - декември 2023 г.****“*

**А. Общи правила:**

1. За целите на методиката, оценката на подадените оферти, че бъде направена отделно за следните периоди:

* 01.11.2022 - 31.12.2022, вкл.
* 01.01.2023 - 31.12.2023, вкл.

1. Цената на доставка на тръбен природен газ е цената на Виртуална Търговска Точка (ВТТ) България.

Цената в евро за MWh се определя на Виртуална търговска точка (ВТТ) на националната газопреносна мрежа (НГПМ) на България. За офертите с предложени цени на входна точка на НГПМ се добавят разходи до ВТТ както следва:

* Разходи за капацитетен продукт на съответния вход на българската газопреносна мрежа, изчислени по тарифите на оператора „Булгартрансгаз“ ЕАД за газова година 2022-2023г.(<https://www.bulgartransgaz.bg/files/useruploads/files/prozrachnost-tarifi/TAR%20Period%202022_2023/Prices_2022-2023.pdf>), преизчислени в евро/MWh при обменен курс 1,95583 лева/евро, както следва:
  + За м. ноември и м. декември 2022г. – месечен капaцитетен продукт
  + За 2023 г. – тримесечен капацитетен продукт
* Разходи за пренос от съответния вход на българската газопреносна мрежа до ВТТ в размер на 0,5374 лева/MWh или 0,2748 Евро/MWh

За яснота, крайната цена използвана за определяне на ценовото предложение съдържа следните елементи :

**Ц = ЦПГ на вход +ЦК на вход +ЦП до ВТТ**

където:

**Ц** - е крайна цена използвана за определяне на ценовото предложение

**ЦПГ на вход** – е цената на природен газ на вход на българската газопреносна мрежа

**ЦК на вход** – е цената на капацитетен продукт на съответния вход на българската газопреносна мрежа

**ЦП до ВТТ** – е цена за пренос до ВТТ България

**Б. Методика за определяне на комплексната оценка на офертите**

Комплексната оценка на офертите (KO) ще се определя като сумарна стойност на четири показателя по формулата:

**КO=K1+K2+К3+К4,**

където:

К1 е предложената цена

К2 са предложените условия за плащане

К3 е срок за промяна на заявените месечни количества

К4 е гъвкавост на приемане на фиксираното дневно количество

Максималният брой точки, който може да се получи от комплексната оценка по всички показатели е 100 точки.

Оценката по всеки показател се определя, както следва:

**К1 Ценово предложение**

Относителна тежест на показателя в комплексната оценка е 70 %, максимален брой точки - 70.

Максимален възможен брой точки по комплексната оценка ще получи офертата на участника, който е предложил най-ниската цена. Най-ниска цена е предложената цена с най-голяма отстъпка в евро за MWh към TTF front month. Минималната предложена отстъпка към TTF е „– 40 Евро“.

Оценката по този показател се изчислява по следната формула:

**К1 = (nХ/nMax)\*70**, където,

**nХ** – е предложената отстъпка на конкретния участник

**nMax** – е най-високата отстъпка, от всички оферти с цени рефериращи към TTF fm

**К2 Условия за плащане**

Относителна тежест в комплексната оценка е 20 %, максимален брой точки – 20 точки.

Максимален възможен брой точки по показател К2 ще получи офертата на участник, който е предложил най-изгодни условия за плащане. Най-изгодни условия за плащане са: най-нисък % авансово плащане и най-дълъг срок за плащане след доставката.

Оценката по този показател се определя въз основа на сумарната стойност на два подпоказателя, по формулата:

**К2=K2.1+К2.2,** където:

**К2.1** е размер на авансовото плащане в % от цената

**К2.2** е срок за плащане на цената след доставката, определен в дни.

**Начин за определяне на оценката по подпоказатели К2.1 и К2.2:**

|  |  |
| --- | --- |
| **К2.1 Авансово плащане в месеца на доставката** | **Точки** |
| 50% | 2 |
| до 40% | 4 |
| до 30 % | 6 |
| до 20 % | 8 |
| до 10% | 10 |
| **К2.2 Срок за плащане след месечен акт** | **Точки** |
| 10 дни | 2 |
| 12 дни | 4 |
| 13 дни | 6 |
| 15 дни | 8 |
| над 15 дни | 10 |

**К3** **Срок за заявяване на график за доставка**

Относителна тежест на показателя в комплексната оценка е 5 %, максимален брой точки – 5 точки.

Максимален възможен брой точки по комплексната оценка ще получи офертата на участника, който е предложил най-кратки срокове за определяне на графика за доставка.

Оценката по този показател се изчислява по следната формула:

При срок за заявяване на график за доставка повече от 30 дни – 0 точки, за всички останали случаи, следната формула:

**K3 =nMin ND /nX ND\*5**, където:

**nMin ND** - минимален период в брой дни от всички оферти

**nX ND** – период в брой дни за конкретната оферта

**К4 Гъвкавост на приемане на фиксираното дневно количество**

Относителна тежест в комплексната оценка е 5 %, максимален брой точки – 5 точки.

Начин за определяне на оценката на подпоказател К4:

|  |  |
| --- | --- |
| **Гъвкавост на приемане на фиксираното дневно количество** | **Точки** |
| По-малко от +/- 10% | 0 |
| +/- 10% | 2 |
| +/- 20% | 3 |
| Над +/-20 % | 5 |

**Крайно класиране**

Крайното класиране на допуснатите оферти се извършва в низходящ ред, на база получената комплексна оценка за всяка оферта. На първо място се класира участникът, чиято оферта е получила най-висока комплексна оценка (най-голям брой точки).

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

• по-ниска предложена цена при по-висока предложена отстъпка в EUR за MWh към TTF front month;

• по-изгодни условия за плащане;

• по-гъвкави условия за заявяване на срок за доставка;

• предоставяне на гъвкавост на приемане на фиксираното дневно количество.